สวัสดีครับ ผมอายุประมาณ 21 ปี ออกตัวก่อนว่าตั้งแต่เกิดมายังไม่เคยช่วยตัวเองเลยครับ บางครั้งถ้ามีการแข็งตัวนานๆก็จะมีการหลั่งออกมาเองครับ ปัญหาคือผมรู้สึกว่าอวัยวะเพศแข็งตัวง่ายมากๆ เช่น ในบางทีมีเรื่องตื่นเต้นที่ไม่เกี่ยวกับเรื่องทางเพศเลย อวัยวะก็แข็งตัว หรือบางทีแค่การจับมือโดยในหัวตอนนั้นไม่คิดอะไรไปไกลเลยนะครับ อวัยวะเพศก็แข็งตัวอีก อยากทราบว่าเรื่องนี้เป็นเรื่องปกติไหมครับ ขอสอบถามเพิ่มเติมอีกว่า ปัจจุบันหนังหุ้มปลายอวัยวะเพศยังไม่เปิดออกเลยครับ เป็นเรื่องที่น่ากังวลไหมครับ ขอบครับ
สวัสดีค่ะ การที่อวัยวะเพศชายแข็งตัวง่าย โดยไม่ได้มีการกระตุ้นทางเพศอย่างชัดเจน อาจเกิดจากภาวะแข็งตัวขององคชาติขณะหลับโดยเกิดจากการที่ฮอร์โมนมีการเปลี่ยนแปลงในตอนกลางคืน การกระตุ้นโดยสัมผัสกับผ้าปูที่นอนหรือเสื้อผ้า หรือบางครั้งฮอร์โมนเพศชายอาจทำให้อวัยวะเพศชายแข็งตัวขึ้นมาเองได้แนะนำสังเกตอาการค่ะ ถ้ายังมีอาการเป็นเรื้อรัง และเป็นบ่อยมากระหว่างวัน ควรไปพบแพทย์เพื่อตรวจเพิ่มเติมส่วนหนังหุ้มปลายอวัยวะเพศชายเปิดได้ไม่สุดนั้น อาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวดระหว่างมีเพศสัมพันธ์ หรือทำให้การทำความสะอาดอวัยวะเพศเป็นไปได้ยาก จนเกิดการหมักหมมของขี้เปียกจนมีการอักเสบติดเชื้อหรือมีตุ่มผิวหนังอักเสบตามมา อาจเป็นข้อบ่งชี้ในการทำการขลิบหนังหุ้มปลายค่ะ